text: দুর্গাপুরে গ্রীষ্মকালীন জাতীয় স্কুল-মাদ্রাসা ক্রীড়া প্রতিযোগিতার পুরস্কার বিতরণ - Silkcity News
  দুর্গাপুরে গ্রীষ্মকালীন জাতীয় স্কুল-মাদ্রাসা ক্রীড়া প্রতিযোগিতার পুরস্কার বিতরণ
  দুর্গাপুর প্রতিনিধি: রাজশাহীর দুর্গাপুরে ৪৮তম গ্রীষ্মকালীন জাতীয় স্কুল-মাদ্রাসা ও কারিগরি শিক্ষা ক্রীড়া প্রতিযোগিতা ২০১৯ এর সমাপনী ও পুরস্কার বিতরণী অনুষ্ঠিত হয়েছে। বুধবার বিকালে উপজেলার বখতিয়ারপুর উচ্চ বিদ্যালয় মাঠে এই ক্রীড়া প্রতিযোগিতার সমাপনী ও পুরস্কার বিতরণ অনুষ্ঠিত হয়।
  ফাইনাল খেলায় দুর্গাপুর মডেল সরকারি পাইলট উচ্চ বিদ্যালয় বনাম হাট কানপাড়া উচ্চ বিদ্যালয় মুখোমুখি হয়। খেলায় ট্রাইবেকারে দুর্গাপুর পাইলট উচ্চ বিদ্যালয়কে ৩-২ গোলে পরাজিত করে চ্যাম্পিয়ন হয় হাটকানপাড়া উচ্চ বিদ্যালয়। এরপর পুরস্কার বিতরণ অনুষ্ঠিত হয়।
  পুরস্কার বিতরণী অনুষ্ঠানে দুর্গাপুর উপজেলা নির্বাহী কর্মকর্তা লিটন সরকারের সভাপতিত্বে প্রধান অতিথি হিসেবে উপস্থিত ছিলেন দুর্গাপুর উপজেলা চেয়ারম্যান মুক্তিযোদ্ধা নজরুল ইসলাম। এসময় স্বাগত বক্তব্য দেন দুর্গাপুর উপজেলা মাধ্যমিক শিক্ষা কর্মকর্তা নজমুল হক।
  একাডেমিক সুপারভাইজার রাহেদুল ইসলামের পরিচালনায় এসময় বিশেষ অতিথি হিসেবে উপস্থিত ছিলেন উপজেলা ভাইস চেয়ারম্যান আব্দুল মোতালেব,মহিলা ভাইস চেয়ারম্যান বানেছা বেগম, উপজেলা কৃষি কর্মকর্তা মসিউর রহমান, দুর্গাপুর থানার (ওসি) খুশিদা বানু কনা, প্রাথমিক শিক্ষা কর্মকর্তা রফিকুল ইসলাম।
  অন্যদের মধ্যে উপস্থিত ছিলেন দেলুয়াবাড়ী ইউপি চেয়ারম্যান রিয়াজুল ইসলাম রেন্টু, নওপাড়া ইউপি চেয়ারম্যান সাইফুল ইসলাম,দুর্গাপুর সরকারি মডেল পাইলট উচ্চ বিদ্যালয়ের ভারপ্রাপ্ত প্রধান শিক্ষক শফিকুল ইসলাম, সিংগা আদর্শ বালিকা উচ্চ বিদ্যালয়ের ভারপ্রাপ্ত প্রধান শিক্ষক তোফাজ্জল হোসেনসহ বিভিন্ন শিক্ষা প্রতিষ্ঠানের শিক্ষক-শিক্ষিকা।